KOMMISSIONENS FORORDNING (EF) Nr. 1831/96 af 23. september 1996 om åbning og forvaltning af EF-toldkontingenter, der er konsolideret i GATT, for frugter og grøntsager, også forarbejdede, fra 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (2), senest ændret ved Kommissionens forordning (EF) nr. 1363/95 (3), særlig artikel 25, stk. 1,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (4), senest ændret ved Kommissionens forordning (EF) nr. 2314/95 (5), særlig artikel 12, stk. 1,

under henvisning til Rådets forordning (EF) nr. 3093/95 af 22. december 1995 om fastsættelse af de toldsatser, som Fællesskabet skal anvende som følge af forhandlingerne i henhold til artikel XXIV, stk. 6, i GATT efter Østrigs, Finlands og Sveriges tiltrædelse af Den Europæiske Union (6), særlig artikel 5, og

ud fra følgende betragtninger:

Fællesskabet har inden for rammerne af Verdenshandelsorganisationen forpligtet sig til på visse betingelser at åbne EF-toldkontingenter med nedsat told for en række frugter og grøntsager, også forarbejdede;

Fællesskabet skal som følge af sine internationale forpligtelser træffe afgørelse om åbning af toldkontingenter for de produkter, der er anført i bilagene til nærværende forordning; alle importører i Fællesskabet bør have lige og fortsat adgang til kontingenterne, og de toldsatser, der er fastsat for kontingenterne, bør anvendes for alle indførsler af de pågældende produkter i alle medlemsstater, indtil kontingenterne er opbrugt; med henblik på en effektiv fælles forvaltning af kontingenterne bør medlemsstaterne dog kunne trække de mængder, der svarer til de faktiske indførsler, på kontingentmængderne; denne form for forvaltning kræver et snævert samarbejde mellem medlemsstaterne og Kommissionen, som skal kunne følge, hvordan kontingentmængderne opbruges, og underrette medlemsstaterne herom;

de toldkontingenter, der er fastsat i nævnte aftaler, skal åbnes for 1996 og fremover; de særlige betingelser for, at de toldlempelser, der er fastsat i bilagene til nærværende forordning, kan ydes, bør fastlægges nærmere;

ved forordning (EF) nr. 858/96 (7) åbnede Kommissionen en del af EF's toldkontingenter, der er konsolideret i GATT; for klarhedens og forenklingens skyld bør alle kontingenter for frugter og grøntsager, også forarbejdede, samles i nærværende forordning; forordning (EF) nr. 858/96 bør derfor ophæves;

Forvaltningskomitéen for Frugt og Grøntsager og for Produkter Forarbejdet på Basis af Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. For de i bilagene anførte produkter anvendes hvert år toldnedsættelser i forbindelse med EF-toldkontingenter i de perioder, der er specificeret i bilagene.

2. Der anvendes følgende toldsatser inden for de i stk. 1 omhandlede toldkontingenter:

- for de i bilag I og II nævnte produkter: de i disse bilag anførte toldsatser

- for de i bilag III nævnte produkter: den i dette bilag anførte værditold samt i givet fald den specifikke told, der er fastsat i De Europæiske Fællesskabers fælles toldtarif.

3. Adgang til de i bilag II fastsatte toldkontingenter sker på betingelse af, at der sammen med angivelsen til fri omsætning forelægges et ægthedscertifikat svarende til en af de i bilag IIa viste blanketter, som er udstedt af myndighederne i et af de i bilag IIb nævnte oprindelseslande, og som attesterer, at de deri anførte produkter har de i bilag II beskrevne særlige kendetegn.

For koncentreret appelsinsaft kan der dog i stedet for ægthedscertifikatet forud for indførslen forelægges Kommissionen en generel attest, hvorved oprindelseslandets myndigheder attesterer, at koncentreret appelsinsaft, der fremstilles i dette land, ikke indeholder saft af blodappelsiner. Kommissionen informerer medlemsstaterne herom for at give dem mulighed for at underrette de berørte toldmyndigheder. Denne oplysning offentliggøres ligeledes i De Europæiske Fællesskabers Tidende, serie C.

Artikel 2

1. Kommissionen træffer alle de administrative foranstaltninger, der er nødvendige, for at de i artikel 1 nævnte kontingenter kan forvaltes effektivt.

2. Indgiver en importør i en medlemsstat en angivelse til fri omsætning med ansøgning om adgang til toldkontingentet for et produkt, der er omfattet af nærværende forordning, og antager toldmyndighederne angivelsen, trækker medlemsstaten en mængde svarende til dens behov på kontingentmængden og underretter Kommissionen herom.

Ansøgninger om trækninger med angivelse af datoen for antagelse af angivelserne fremsendes straks til Kommissionen.

Kommissionen tildeler trækningerne i forhold til datoen for toldmyndighedernes antagelse af angivelserne til fri omsætning, for så vidt restmængden tillader det.

3. Udnytter en medlemsstat ikke de mængder, der er trukket, tilbagefører den snarest muligt mængderne til den pågældende kontingentmængde.

4. Er de mængder, der ansøges om, større end restmængden af toldkontingentet, tildeles der mængder i forhold til ansøgningerne. Medlemsstaterne underrettes om, hvilke mængder der er trukket.

Artikel 3

Medlemsstaterne og Kommissionen indgår et snævert samarbejde for at sikre, at forordningens bestemmelser overholdes.

Artikel 4

Hver medlemsstat sikrer importørerne lige og fortsat adgang til toldkontingenterne, så længe restmængderne tillader det.

Artikel 5

Forordning (EF) nr. 858/96 ophæves.

Artikel 6

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 146 af 20. 6. 1996, s. 1.

(2) EFT nr. L 118 af 20. 5. 1972, s. 1.

(3) EFT nr. L 132 af 16. 6. 1995, s. 8.

(4) EFT nr. L 49 af 27. 2. 1986, s. 1.

(5) EFT nr. L 233 af 30. 9. 1995, s. 69.

(6) EFT nr. L 334 af 30. 12. 1995, s. 1.

(7) EFT nr. L 116 af 11. 5. 1996, s. 1.

BILAG I

>TABELPOSITION>

BILAG II

>TABELPOSITION>

ANEXO IIa - BILAG IIa - ANHANG IIa - ÐÁÑÁÑÔÇÌÁ ÉÉá - ANNEX IIa - ANNEXE IIa - ALLEGATO IIa - BIJLAGE IIa - ANEXO IIa - LIITE IIa - BILAGA IIa

MODELOS DE CERTIFICADO

MODELLER TIL CERTIFIKAT

MUSTER DER BESCHEINIGUNGEN

ÕÐÏÄÅÉÃÌÁ ÐÉÓÔÏÐÏÉÇÔÉÊÏÕ

MODEL CERTIFICATES

MODÈLES DE CERTIFICAT

MODELLI DI CERTIFICATO

MODELLEN VAN CERTIFICAAT

MODELOS DE CERTIFICADO

TODISTUSMALLEJA

FÖRLAGOR TILL INTYG

>REFERENCE TIL EN FILM>

ANEXO IIb - BILAG IIb - ANHANG IIb - ÐÁÑÁÑÔÇÌÁ ÉÉâ - ANNEX IIb - ANNEXE IIb - ALLEGATO IIb - BIJLAGE IIb - ANEXO IIb - LIITE IIb - BILAGA IIb

>TABELPOSITION>

BILAG III

>TABELPOSITION>